যাতুস সালাসিল অভিযান

যাতুস সালাসিল অভিযান বা আমর ইবনুল আসের অভিযান ছিল নবি মুহাম্মদ কর্তৃক প্রেরিত একটি সামরিক অভিযান, যা ৬ হিজরির জমাদিউস সানি মাসে (সেপ্টেম্বর, ৬২৯ খ্রি.) সংঘটিত হয়।Dhat As-Salasil Campaign, Witness-Pioneer.com অভিযানটি বনু কুদায়া' গোত্র অধ্যুষিত যাতুস সালাসিল অঞ্চল অভিমুখে প্রেরণ করা হয়, যখন নবি মুহাম্মদ জানতে পারেন যে, গোত্রটির লোকেরা মদিনার পার্শ্ববর্তী অঞ্চলে আক্রমণ পরিচালনার উদ্দেশ্যে একটি সৈন্যদল প্রস্তুত করে রেখেছে। তখন আমর ইবনুল আসের নেতৃত্বে প্রাথমিকভাবে ৩০০ যোদ্ধার একটি দল বনু কুদায়া' অভিমুখে প্রেরণ করা হয় এবং পরবর্তীতে তাদের সাহায্যে অতিরিক্ত ২০০ যোদ্ধা পাঠানো হয়। এতে মুসলিম বাহিনী চূড়ান্তভাবে বিজয় লাভ করে।كتاب عيون_الأثر_في_فنون_المغازي_والشمائل_والسير، تأليف فتح الدين محمد بن محمد ابن سيد الناس اليعمري الأندلسي، صفحة 220. دار القلم، الطبعة الأولى 1992. ইবনে ইসহাকের বর্ণনাসূত্রে জানা যায় যে, মুসলিমরা জুযাম গোত্রের কাছে ‘সালাসিল’ নামক স্থানে একটি ঝরণার নিকটে অবতরণ করেন। এই কারণেই যুদ্ধটির নাম ‘যাতুস সালাসিল’ হয়।

 পটভূমি 
মু’তার যুদ্ধে মুসলমানদের সাময়িক পরাজয়ের পর অনেক গাসসানীয় গোত্র ধারণা করে যে, এখন তাদের নিজেদের পদক্ষেপ নেওয়ার সুযোগ এসেছে। তাই বনু কুদায়া' গোত্র তৎকালীন ইসলামি রাজধানী মদিনা আক্রমণ করার জন্য একটি বৃহৎ অভিযান পরিকল্পনা করতে শুরু করে। মুসলিম গোয়েন্দারা দ্রুতই এই সংবাদ জানতে পারে এবং তা নবি মুহাম্মদের কাছে পৌঁছে দেয়। এর ফলে একটি জরুরি পরামর্শ সভা আহ্বান করা হয়।

নবি মুহাম্মাদ বানু কুদায়া' গোত্রের বিরুদ্ধে একটি অগ্রিম প্রতিরোধমূলক অভিযানের নেতৃত্ব দেওয়ার জন্য আমর ইবনুল আসকে মনোনীত করেন। ধারণা করা হয়, তাকে নির্বাচিত করার একটি কারণ ছিল বালি গোত্রের সঙ্গে তার সম্পর্ক, যারা অভিযান স্থলের নিকটবর্তী অঞ্চলে বসবাস করত।

বাহিনীতে মোট তিনশো সৈনিক ও ত্রিশটি ঘোড়া ছিল, যার নেতৃত্বে ছিলেন সাহাবি আমর ইবনুল আস।Dhat As-Salasil Campaign, Witness-Pioneer.com মুসলিম ইতিহাসবিদরা উল্লেখ করেছেন যে, এই অভিযানে উসামা ইবনে যায়েদও অংশগ্রহণ করেছিলেন। তাঁর পিতা যায়েদ ইবনে হারিসা এর আগে মু’তার যুদ্ধে শহীদ হন। বাহিনীতে অনেক অভিজ্ঞ যোদ্ধার পাশাপাশি নতুন ইসলাম গ্রহণকারী কয়েকজন মুসলিমও যোগ দিয়েছিল।https://www.alsirah.com/سرية-عمرو-بن-العاص-رضي-اللّٰه-عنه-إلى-ذا/ The Life of Muhammad, Ibn Hisham

 অভিযান 
আমর ইবনুল আস দশ দিন ধরে যাত্রা করার পর সালাসিল নামে একটি ঝরনার কাছে শিবির স্থাপন করেন। সেখানে গিয়ে তিনি দেখতে পান যে, বানু কুদা'য়া গোত্রের লোকেরা আগে থেকেই বিপুল সংখ্যায় সমবেত হয়ে রয়েছে। তিনি সেনাবাহিনীকে শক্তিশালী করার জন্য অতিরিক্ত সহায়তা চেয়ে নবি মুহাম্মাদের কাছে একটি জরুরি চিঠি পাঠান। এর পরিপ্রেক্ষিতে তিনি দুই শত সৈন্য প্রেরণ করেন, যাদের মধ্যে আবু বকর ও উমরও ছিলেন। এই বাহিনীর নেতৃত্বে ছিলেন আবু উবাইদা ইবনুল জাররাহ।

আবু উবাইদাহ ও আমর ইবনুল আসের মধ্যে এই সম্মিলিত বাহিনীর নেতৃত্ব নিয়ে কিছুটা মতভেদ দেখা দেয়। কারণ নবি  সম্মিলিত বাহিনীর নেতৃত্ব কে দেবে, তা স্পষ্টভাবে কাউকেই বলেননি। নতুন মুসলিম হওয়া সত্ত্বেও আমর ইবনুল আস নেতৃত্ব ছাড়তে অস্বীকৃতি জানান। অন্যদিকে আবু উবাইদাহ ঐক্য বজায় রাখার স্বার্থে বিরোধ না বাড়িয়ে বিষয়টি মেনে নেন।

মুসলিমরা এরপর গোয়েন্দা দল পাঠাতে শুরু করে। আমর ইবনুল আস যখন বুঝতে পারেন যে, শত্রুপক্ষের সংখ্যা তার বাহিনীর তুলনায় অনেক বেশি, তখন তিনি দিনের বেলায় আক্রমণ না করার সিদ্ধান্ত নেন। তিনি সৈন্যদের রাত পর্যন্ত শিবিরে অবস্থান করে পরবর্তী নির্দেশনার জন্যে অপেক্ষা করার আদেশ দেন। Dhat As-Salasil Campaign, Witness-Pioneer.comالطبقات الكبرى، ابن سعد، ج2، ص131، دار صادر، بيروت.

যুদ্ধ

রাত হলে মুসলিমরা অন্ধকারে বনু কুদায়া' গোত্রের উপর আকস্মিক আক্রমণ চালায়। আমর ইবনু আস সৈন্যদের নির্দেশ দিয়েছিলেন যে, দুইজন করে যোদ্ধা যেন একসঙ্গে কাছাকাছি থাকে। এমনকি প্রয়োজন হলে তারা নিজেদের ঘোড়াগুলোকেও একসঙ্গে বেঁধে রাখবে, যাতে কেউ বিচ্ছিন্ন হয়ে না যায়। যুদ্ধ চলাকালীন উসামা ইবনে যায়েদ তাঁর এক সংঘর্ষের একটি সুপরিচিত ঘটনার কথা স্মরণ করেন: 

রাতের আকস্মিক আক্রমণটি সফল হয়েছিল; কারণ এতে শত্রুপক্ষের মধ্যে ব্যাপক পলায়নের ঘটনা ঘটে। তবে এতে আক্রমণকারীদের ক্ষয়ক্ষতি খুবই সামান্য ছিল।الطبقات الكبرى، ابن سعد، ج2، ص131، دار صادر، بيروت.

পরবর্তী ঘটনা

আমর ইবনুল আস পরে তার পদক্ষেপের কারণ ব্যাখ্যা করে বলেন, সৈন্যদের একসাথে থাকার নির্দেশ দেওয়া হয়েছিল এজন্য যে, এতে শত্রুদের কাছে তারা সংখ্যায় অধিক মনে হবে এবং রাতের অন্ধকারে লড়াই করার সময় তাদের মধ্যে একতা বজায় থাকে। উমরও তাঁর ব্যাখ্যায় সহমত প্রকাশ করেন। একই সময়ে উসামা সংক্রান্ত ঘটনাও মুহাম্মদকে জানানো হয়েছিল, যেখানে উসামা মৃত্যুর ভয়ে কালিমা পড়া একজন কাফেরকে হত্যা করেছিলেন।

এই যুদ্ধের ফলে মুসলিমদের বিরুদ্ধে গাসসানীয় গোত্র ও বাইজেন্টাইন সমর্থিত উপজাতিগুলোর ভবিষ্যতের কোনো আক্রমণের ইচ্ছা থমকে যায়।

 প্রাথমিক ইসলামি সূত্র 
বিখ্যাত হাদিস সংকলন সহিহ বুখারিতে অভিযানটি এভাবে উল্লেখিত হয়েছে:

যাদুস মায়াদে উল্লেখ করা হয়েছে:অভিযানের আমির হিসেবে তিনি আমর ইবনুল আসকে মনোনীত করেন। কারণ, সেই উপত্যকার বালি গোত্রের সঙ্গে তাঁর সুসম্পর্ক ছিল। আমর ইবনুল আসের হাতে একটি সাদা ও একটি কালো পতাকা দিয়ে আল্লাহর রাসুল তাঁর অধীনে মুহাজিরীন ও আনসারদের সমন্বয়ে গঠিত তিনশ সৈন্যর একটি বাহিনী প্রেরণ করেন। এ বাহিনীর সঙ্গে ত্রিশটি ঘোড়াও ছিল। মুসলিম বাহিনী রাতের অন্ধকারে ভ্রমণ করতেন এবং দিনের বেলা আত্মগোপনে থাকতেন। এভাবে চলতে চলতে তাঁরা যখন শত্রু পক্ষের কাছাকাছি গিয়ে পৌঁছলেন তখন জানতে পারলেন যে, তাদের বাহিনীতে কয়েক গুণ বেশি সৈন্য রয়েছে। তাই আমর ইবনুল আস সাহায্য চেয়ে একটি পত্র প্রেরণ করলেন। তাঁর চিঠির জবাবে আবু উবাইদা ইবনুল জাররাহর নেতৃত্বে আরো দু’শ সৈন্যের একটি বাহিনী প্রেরণ করেন। তখন সম্মিলিত বাহিনীর নেতৃত্বের ব্যাপারে মতভেদ হলে আমর ইবনুল আস বলেন, ‘আপনি তো আমার সাহায্যকারী হিসেবে এসেছেন। আমি এসেছি বাহিনীর পরিচালক হিসেবে।’ আবু উবাইদাহ তার কথা মেনে নিলেন।এরপর মুসলিম বাহিনী অগ্রসর হয়ে বনু কুদায়া' অধ্যুষিত অঞ্চলে প্রবেশ করে রাতের বেলা আকস্মিক হামলা করলেন। ফলে তারা বিক্ষিপ্ত হয়ে এদিক সেদিক পলায়ন করল।

 আরো দেখুন 

 মুহাম্মদের নেতৃত্ব ও শাসনব্যবস্থা
 মুহাম্মাদের সামরিক জীবন
 মুহাম্মাদের নেতৃত্বে যুদ্ধের তালিকা

 তথ্যসূত্র 
বিষয়শ্রেণী:ইসলামের ইতিহাস
বিষয়শ্রেণী:মুহাম্মাদ কর্তৃক প্রেরিত সামরিক অভিযান